Mòdul de distància angular
El mòdul per a calcular la distància angular
Distància angular
L'eina de distància angular s'utilitza per a mesurar l'angle entre dos punts qualsevol del cel. Senzillament especifiqueu les coordenades equatorials dels dos punts desitjats i després obteniu l'angle entre estos dos punts.
Este mòdul també disposa d'un mode de treball per lots. Hi podeu especificar un nom de fitxer d'entrada que continga un nombre de paràmetres (fins a quatre) en cada línia: l'ascensió recta inicial (AR), la declinació inicial (Dec), l'ascensió recta final i la declinació final. De manera predeterminada, cada línia haurà de contindre quatre números que signifiquen els valors de l'AR i la Dec per als parells de punts. De manera alternativa, podeu especificar un valor simple per a qualsevol d'estes quatre coordenades en el quadro de càlcul (els valors corresponents en el fitxer d'entrada seran omesos si s'han especificat prèviament en la calculadora).
Una vegada especificat el nom per al fitxer d'entrada i un per al d'eixida, senzillament premeu el botó Executa perquè es genere este últim.